Liikluses sai kuus inimest viga ja üks hukkus | Eesti | ERR
Liikluses sai kuus inimest viga ja üks hukkus ({{commentsTotal}})
Teisipäeval juhtus üle Eesti seitse raskemat liiklusõnnetust, milles sai vigastada kuus inimest ning üks hukkus.
Kell 7.50 juhtus liiklusõnnetus Raplamaal Märjamaa vallas Märjamaa-Valgu maantee 13. kilomeetril, kus 24-aastane mees sõitis Volkswagen Passatiga otsa teele kukkunud puule, kaotas kontrolli sõiduki üle ja sõitis otsa vastassuunavööndis peatunud Mercedes-Benz B170-le. Volkswagen paiskus kokkupõrkest teelt välja. Mercedese kõrval teepeenral seisnud 48-aastast naist tabas liiklusõnnetuses õhku paiskunud tuvastamata objekt. Kannatanu toimetati Põhja-Eesti regionaalhaiglasse.
Kell 7.55 juhtus liiklusõnnetus Narvas Kerese tänaval, kus 71-aastane mees sõitis Hyundai Getziga reguleerimata ülekäigurajal otsa teed ületanud 14-aastasele poisile. Poiss pöördus hiljem Narva haiglasse.
Kell 12.20 juhtus liiklusõnnetus Narvas Fama tänav 9 maja juures, kus 56-aastane naine sõitis Hyundai Atozega reguleerimata ülekäigurajal otsa teed ületanud 20-aastasele naisele. Sõidukijuht toimetas viga saanud jalakäija Narva haiglasse.
Kell 16.30 juhtus liiklusõnnetus Anija vallas Jägala-Käravete maantee 39. kilomeetril, kus 10-aastane poiss hakkas mopeediga sooritama vasakpööret ja keeras ette mopeedist möödasõitu teinud bussile Mercedes-Benz Evosbus, mida juhtis 61-aastane mees. Mopeedijuht sai vigastada ja kiirabi viis ta Tallinna lastehaiglasse.
Kell 18 juhtus liiklusõnnetus Narvas Tallinna maanteel, kus 69-aastane mees ei hoidnud Mercedes-Benz E320 CDI-ga ees liikunud sõidukiga piisavat pikivahet ja sõitis tagant otsa Volkswagen Passatile, mida juhtis 61-aastane mees. Volkswageni juht toimetati Ida-Viru keskhaiglasse.
Kell 18.26 juhtus liiklusõnnetus liiklusõnnetus Maardus Keemikute tänaval, kus 22-aastane mees sõitis Chrysler Voyageriga otsa tõukerattal reguleerimata ülekäigurajal teed ületanud 10-aastasele tüdrukule. Laps toimetati Põhja-Eesti regionaalhaiglasse.
Kell 19.04 juhtus liiklusõnnetus Tartumaal Tartu vallas Jõhvi-Tartu-Valga maantee 118. kilomeetril, kus tumedate riietega 61-aastane mees seisis sõidurajal ja sai löögi bussilt Scania Irizar, mida juhtis 61-aastane mees. Jalakäija hukkus.
Kell 19.39 juhtus liiklusõnnetus Narvas Kreenholmi tänaval, kus 20-aastane mees sõitis BMW 520-ga reguleerimata ülekäigurajal otsa teed ületanud 77-aastasele naisele. Jalakäija toimetati Ida-Viru keskhaiglasse.